**Kuva ja video ammattiosaston viestinnässä**

Kuva on tehokas ja edullinen tapa viestiä. Kurssin tavoitteena on, että ammattiosastotoimija rohkaistuu käyttämään kuvaa ja videota luontevana osana ammattiosaston viestintää. Kurssilla harjoitellaan videon kuvaamista, editoimista, sekä jakelua verkossa. Kuvausvälineeksi riittää älypuhelin, järjestelmä- tai videokamera. Editointityökaluna käytämme Adobe Premiere Elements-ohjelmaa. Sitä ei tarvitse hankkia etukäteen.

**Kohderyhmä**Koulutus on suunnattu ammattiosaston viestinnästä vastaaville, jotka haluavat hankkia perustaidot kuvan ja videon käyttämisestä viestinnässä.

**Koulutuspaikka**

TSL:n koulutustila Helsingin Hakaniemessä, Säästöpankinranta 6. Majoitus Cumulus Hakaniemi, Siltasaarenkatu 14.

**Ajankohdat**

28-29.10.2016

**Ennakkotehtävät**

Opettele kuvausvälineesi perustoiminnot: videokuvaus ja videotiedoston siirtäminen tietokoneen työpöydälle. Ennakkotehtävän suorittaminen on tärkeää, näihin perusasioihin ei ehditä kurssilla paneutua. Kuvausväline on vapaavalintainen, voit käyttää älypuhelintasi tai videokameraa.

**Kouluttajat**

Jan-Olof Eriksson, verkkotiedottaja, Tehy ry
Miia Haanpää, järjestöasiantuntija, Tehy ry
Raimo Oksanen, koulutuspäällikkö, TSL

**Ohjelma**

**Perjantaina**

10.00 Kurssin avaus
10.15 Vaikuttava kuva ja vähän tekijänoikeuksista
11.00 Videoilmaisua ja käytännön vinkkejä hyvään kuvaukseen
12.00 Lounas
12.45 Mitä tulee löytyä ammattiosaston nettisivuilta?
13.30 Videoeditoinnin perusteet: video, selostus, musiikki, tekstit, tehosteet
14.30 Haastatteluharjoituksen kuvaus studiossa
15.30 Kahvi
15.45 Oman projektin aloitus ja pieni editointidemo
17.00 Päivän päätös
19.00 Illallinen

**Lauantai**

9.00 Omien videoiden työstäminen jatkuu
11.00 Videoensi-illat: katselua ja lempeää arviointia
12.30 Lounas
13.15 Sosiaalisen median videopalveluiden hyödyntäminen ammattiosaston viestinnässä
14.30 Päivänpäätös ja päätöskahvit